
Contone kaya uwite mawar 
Arum kembange ba'dane mekar 

Sekehe irung kepengen ngambung 
Amondo - mondo akeh wong gandrung 

Maring asale pada nyingkiri 
Kuwater maring kecekrek eri 

Anak kang bagus bapake ala 
Rinengga mulya akeh wong melala 

Alane bapak tan bisa nglungsur 
Ing derajate anak kang luhur 

Kosok baline luhuring bapak 
Tan bisa ngangkat asoring anak 

Mulane pada mbudi pekerti 
Ilmu lan amal sangune mati 

Iki wasiat maring anakku 
Lan maring para muslim dulurku 

Ngelinggi nasab lan salasilah 
Terkadang bener terkadang salah 

Lamun supaya niru lakune 
Leluhur bagus budi kertine 

Mengkono ikuk laku kang bener 
Dadine cocok nasabe nomer 

Yen nejo maring diri gunggungan 
Luhuring tedak gawe omongan 

Iku keliru ojo mbok tiru 
Ngedukno nasab lakukne saru 

Kena katembung ngedukno balung 
Ingkang wus ajur ora demunung 

Wong kang mengkono bodo lan kumprung 
Bingung dak weruh maring delangkung 

Seperti kaya tisma' an bathok 
Tan weruh maring burine jithok ' 

syriRAN NASIHAT LILMAGHFURLAH 
"KYAI HAJI RADEN ASNAWI KUDUS" 

BISMILLAHIRRAHMANIRRAHIM 

Purwane tembang aran SYI^IRAN 
Asmane Allah Susti Pengeran 

Pengalembana mungguh hakekat 
Keduwe Allah kang paring ni'mat 

Rahmat lan salam katur Utusan 
Susti Muhammad Nabi pungkasan 

Mengkono ugo kawula werga 
Para sahabat ahli suwarga 

Iki tembangan kang teka mburi 
Maring anakku kanggo nuturi 

Aja mengucap sun anak ratu 
Lan pada mulya anak lan putu 

Sebab mulyane menungsa iku 
Benturing tapa bagusing laku 

Akeh ilmune amal ta'ate 
Langgeng sampurna tan ana pote 

Wong tuwa akeh kang pada mulya 
Anake ina cilaka siya 

Sebab bodone tanpa sinahu 
Banjur mengucap mengkono mahu 

Mikira maring sebab mulyane 
Wong tuwa kaya apa lakune 

Mandenga maring nabi lan rasul 
Lan para wali para pinunjul 

Lan para alim kang melaku bagus 
Nganggo ilmune tindake alus 


Ewo semono dak ngaku luhur 
Liyane Nabi podo kemluhur 

Pada ngiloha kaca brenggala 
terang rupamu bagus tah ala 

Yen kuwe weroh ana wong salah 
Nacat tan ngerasa kuwe menyalah 

- Lamuna kuwe dewe nglakoni 

Dicacat kuwe terus bendoni 

Isina kuwe yen ngaku jempol 
Ngajimu pelo pating perenjol 

Ing medan njaluk ana ing duwur 
Ngedengkreng karo ngubengno susur 

Anakku lanang aja do ngrokok 
Aja susuran anakku wedok 

Mundak cangkeme penceng lan perot 
Susure ngelewer metu mecotot 

Sisih pipine mendokol mrongkol 
Sing lanang nyawang pegel mendokol 

Cangkem pipipne owah rupane 
Tan nyenengake maring atine 

Kewes lan denes anyenengake 
Bareng susuran anggethengake 

amerga kaya pipine kethek 
Sak sisih merongkol naliko nyekek 

Piker kang bening lan ngati - ati 
Ing guru laki wajibeng bekti 

Pitutur kabeh kang wus kasebut 
Anak putukku supaya nurut 

Sapa kang nurut dadi wong mulya 
Dunya akhirat ora disiya 

Ingn kene rampung tutur wasiat 
Akhkire mekas aja maksiyat 


Elingo siro dongenge kintel 
Anake kanda dak gelem ngandel 

Pak kebo iku gedhe nemeni 

Banjur angeden wetenge melembung 
Dak gelem kalah gumede sombong 

Njur takon gede endi lan aku 
Jawabe anak durung sak kuku 

Bnajur le ngeden ditemenani 
Supaya ora ana kang madani 

Bangete ngeden wetenge bedah 
Le ngeden ora di arah - arah 

Amerga aja sampiya kalah 
Karo gedene kebo delalah 

Wong kang gumede dadine asor 
Dunyo akhirat tumibo ngisor 

Elingo iki dongeng jo lali 
Rino lan wengi den tuli - tuli 

Dongenge iblis bangkang ing perintah 
Sangking Pengeran tur wani bantah 

Diperintah sujud marang Nabine 
Adam tan nurut nampa bendune 

Digawe isi ana neraka 

Sak turun - turun kabeh cilaka 

Sifat gumedhe iku nglabeti 
Tumeka anak putu mlarati 

Wongkang gumede iku persasat 
Agawe ina ing anak mlarat 

Nabi Muhammad ngasor tindake 
Ora rumongso luhur awake 

Sekehe makkhluk sak pengisore 
Samblang lan terang mungguh luhur 


